חוק רשות התעופה האזרחית

{{ח:התחלה}}
{{ח:כותרת|חוק רשות התעופה האזרחית, התשס״ה–2005}}

{{ח:פתיח-התחלה}}
{{ח:מאגר|2001208}} {{ח:תיבה|ס״ח תשס״ה, 130|חוק רשות התעופה האזרחית|https://fs.knesset.gov.il/16/law/16_lsr_299642.pdf}}; {{ח:תיבה|תש״ע, 641|תיקון|https://fs.knesset.gov.il/18/law/18_lsr_301072.pdf}}; {{ח:תיבה|תשע״א, 908|חוק הטיס|https://fs.knesset.gov.il/18/law/18_lsr_301172.pdf}}; {{ח:תיבה|תשפ״ד, 440|תיקון מס׳ 3|https://fs.knesset.gov.il/25/law/25_lsr_3900690.pdf}}.
{{ח:סוגר}}
{{ח:מפריד}}

{{ח:סעיף|1|מטרות החוק}}
{{ח:ת}} חוק זה בא ליעל, להסדיר ולפתח את התעופה האזרחית, באמצעות הקמת רשות מקצועית במשרד התחבורה, שתהא אחראית על עניני התעופה האזרחית, לפי הוראות חוק זה ולפי דיני הטיס.

{{ח:סעיף|2|פרשנות|תיקון: תשע״א}}
{{ח:תת|(א)}} בחוק זה –
{{ח:תת|סוג=הגדרה}} ”דיני הטיס“ – {{ח:חיצוני|חוק הטיס|חוק הטיס, התשע״א–2011}}, {{ח:חיצוני|חוק רישוי שירותי תעופה|חוק רישוי שירותי תעופה, התשכ״ג–1963}}, וכל חוק אחר הקובע הוראות בעניני תעופה אזרחית ששר התחבורה ממונה על ביצועו, וכן תקנות שהותקנו מכוחם;
{{ח:תת|סוג=הגדרה}} ”ארגון התעופה הבין־לאומי“, ”האמנה“ ו”כלי טיס ישראלי“ – כהגדרתם {{ח:חיצוני|חוק הטיס|בחוק הטיס, התשע״א–2011}};
{{ח:תת|סוג=הגדרה}} ”הרשות“ – רשות התעופה האזרחית שהוקמה לפי הוראות חוק זה;
{{ח:תת|סוג=הגדרה}} ”מנהל הרשות“ – מי שמונה להיות מנהל הרשות לפי הוראות {{ח:פנימי|סעיף 6|סעיף 6}};
{{ח:תת|סוג=הגדרה}} ”השר“ – שר התחבורה.
{{ח:תת|(ב)}} לכל מונח אחר בחוק זה תהיה הפרשנות הנודעת לו בדיני הטיס, לפי הענין, אלא אם כן מהקשר הדברים משתמע אחרת.

{{ח:סעיף|3|הקמת הרשות}}
{{ח:ת}} מוקמת בזה במשרד התחבורה רשות התעופה האזרחית.

{{ח:סעיף|4|תפקידי הרשות|תיקון: תשע״א, תשפ״ד}}
{{ח:תת|(א)}} תפקידי הרשות הם:
{{ח:תתת|(1)}} לקבוע ולהבטיח קיומם של סדרי תעופה פנים ארציים ובין־לאומיים על פי דיני הטיס;
{{ח:תתת|(2)}} להעניק רישיונות, היתרים ואישורים בתחום התעופה האזרחית, לפי דיני הטיס, ובכלל זה לאלה:
{{ח:תתתת|(א)}} כלי טיס וציוד תעופתי;
{{ח:תתתת|(ב)}} עובדי טיס, מפעילי כלי טיס ומפעילי ציוד תעופתי;
{{ח:תתתת|(ג)}} שדות תעופה, מנחתים, מיתקני בקרה, עזרי ניווט, אמצעי קשר ונתיבי טיסה;
{{ח:תתתת|(ד)}} ייצור כלי טיס וחלקיהם;
{{ח:תתתת|(ה)}} בתי ספר לעובדי טיס ומכוני בדק;
{{ח:תתת|(3)}} לפקח על תחום התעופה האזרחית, ובכלל זה על שמירת רמה נאותה של בטיחות הטיסה בכלי טיס ישראלים ובכלי טיס המצויים במרחב האווירי של ישראל;
{{ח:תתת|(4)}} לאסוף ולהפיץ מידע תעופתי בין־לאומי ופנים ארצי והוראות בדבר בטיחות, סדירות ויעילות התעבורה האווירית, לפי דיני הטיס;
{{ח:תתת|(5)}} לפעול ליישומם של אמנות והסכמים בין־לאומיים בתחום התעופה האזרחית, שישראל צד להם, וכן ליזום ולקיים קשרים עם גורמים בין־לאומיים הפועלים בתחום האמור;
{{ח:תתת|(6)}} ליזום מחקרים בתחום התעופה האזרחית ולרכז מידע ונתונים בתחום האמור;
{{ח:תתת|(7)}} לייעץ לשר בכל ענין הנוגע לתפקידי הרשות;
{{ח:תתת|(7א)}} להציע ולייעץ לשר לעניין התקנת תקנות לפי דיני הטיס;
{{ח:תתת|(8)}} למלא כל תפקיד אחר שהוטל עליה לפי הוראות חוק זה או לפי דיני הטיס.
{{ח:תת|(ב)}} במילוי תפקידיה לפי סעיף קטן (א) תפעל הרשות בהתאם להוראות האמנה, ככל שהן ישימות בישראל או לגבי כלי טיס ישראליים, ואולם רשאי מנהל הרשות להודיע לארגון התעופה הבין־לאומי על הוראות בנספחי האמנה שישראל פועלת באופן שונה לגביהן.
{{ח:תת|(ג)}} נוסף על תפקידיה לפי סעיף קטן (א), רשאית הרשות, לבקשת המדינה ומוסדותיה, ובכלל זה חברה ממשלתית, או לבקשת תאגיד ישראלי, לאשר כי התקנה בכלי טיס של מדינה זרה של ציוד תעופתי או של מערכת שאינה בגדר ציוד תעופתי, או ביצוע שינוי בציוד תעופתי או במערכת כאמור המותקנים בכלי טיס של מדינה זרה, אינם פוגעים בכשירותו האווירית של כלי הטיס; בסעיף קטן זה –
{{ח:תת|סוג=הגדרה}} ”כלי טיס של מדינה זרה“ – כהגדרתו {{ח:חיצוני|חוק הטיס#סעיף 175|בסעיף 175 לחוק הטיס, התשע״א–2011}};
{{ח:תת|סוג=הגדרה}} ”תאגיד ישראלי“ – כל אחד מאלה:
{{ח:תתתת|(1)}} תאגיד שהתאגד בישראל;
{{ח:תתתת|(2)}} תאגיד שמרכז עסקיו בישראל והשליטה בו, במישרין או בעקיפין, היא בידי אזרח ישראלי, או בידי תושב ישראל; לעניין זה, ”שליטה“ – כהגדרתה {{ח:חיצוני|חוק ניירות ערך|בחוק ניירות ערך, התשכ״ח–1968}}.
{{ח:תת|(ד)}} הרשות רשאית לגבות ממבקש אישור כאמור בסעיף קטן (ג) תשלום בעד פעולות שביצעה והחזר הוצאות שהוציאה במסגרת ההליך למתן האישור, בין שהאישור ניתן ובין שלא ניתן, והכול כאמור {{ח:פנימי|תוספת|בתוספת}} ובהתאם לתנאים הקבועים בה; השר, באישור ועדת הכלכלה של הכנסת, רשאי לשנות את {{ח:פנימי|תוספת|התוספת}}.

{{ח:סעיף|5|תכנית רב שנתית ותכניות שנתיות}}
{{ח:תת|(א)}} הרשות תגבש ותגיש לאישור השר תכנית רב שנתית ותכניות שנתיות, הנדרשות להשגת מטרות חוק זה, ובכלל זה לפיתוח התעופה האזרחית ותשתיות התעופה בישראל, ובלבד שלענין פיתוח תשתיות התעופה בשדות התעופה המנויים {{ח:חיצוני|חוק רשות שדות התעופה#תוספת|בתוספת לחוק רשות שדות התעופה, התשל״ז–1977}}, תפעל הרשות בתיאום עם רשות שדות התעופה.
{{ח:תת|(ב)}} הרשות תפעל ליישומן של התכנית הרב שנתית והתכניות השנתיות, כפי שאישר השר.
{{ח:תת|(ג)}} הרשות תגיש לשר, אחת לשנה לפחות, דין וחשבון כולל על ביצוע התכנית השנתית.

{{ח:סעיף|6|מנהל הרשות|תיקון: תשע״א}}
{{ח:תת|(א)}} השר, באישור הממשלה, ימנה מנהל לרשות; מנהל הרשות יהיה עובד המדינה שימונה לפי ההסדרים הנהוגים בשירות המדינה לגבי משרות שהמינוי להם מתבצע בהליך של ועדה לאיתור מועמדים.
{{ח:תת|(ב)}} הודעה על מינוי המנהל תפורסם ברשומות.
{{ח:תת|(ג)}} מנהל הרשות אחראי על ניהול הרשות ועל ביצוע תפקידיה כאמור בחוק זה.
{{ח:תת|(ד)}} במילוי תפקידיו לפי דיני הטיס, יפעל מנהל הרשות בהתאם להוראות האמנה, ככל שהן ישימות בישראל או לגבי כלי טיס ישראליים, ואולם רשאי הוא להודיע לארגון התעופה הבין־לאומי על הוראות בנספחי האמנה שישראל פועלת באופן שונה לגביהן.

{{ח:סעיף|7|עובדי הרשות}}
{{ח:תת|(א)}} עובדי הרשות יהיו עובדי המדינה ויחולו עליהם הוראות {{ח:חיצוני|חוק שירות המדינה (מינויים)|חוק שירות המדינה (מינויים), התשי״ט–1959}}, ואולם מנהל הרשות, יחד עם חשב הרשות, מורשה לייצג את המדינה בעשיית חוזים מיוחדים עם עובדים, בהתאם לכללים שיקבע השר בתיאום עם ועדת שירות המדינה, שמונתה לפי הוראות {{ח:חיצוני|חוק שירות המדינה (מינויים)#סעיף 7|סעיף 7 לחוק האמור}}.
{{ח:תת|(ב)}} עובדי הרשות יפעלו לפי הוראות מנהל הרשות ובפיקוחו.

{{ח:סעיף|8|אצילת סמכויות|תיקון: תשע״א}}
{{ח:תת|(א)}} לשם מילוי תפקידי הרשות, רשאי השר לאצול למנהל הרשות ולעובדי הרשות מסמכויותיו לפי דיני הטיס ולפי {{ח:חיצוני|חוק רשות שדות התעופה#סעיף 6|סעיפים 6}} {{ח:חיצוני|חוק רשות שדות התעופה#סעיף 31|ו־31(א) לחוק רשות שדות התעופה, התשל״ז–1977}}.
{{ח:תת|(ב)}} מנהל הרשות רשאי לאצול מסמכויותיו לעובדי הרשות.

{{ח:סעיף|9|תקציב הרשות|תיקון: תש״ע}}
{{ח:תת|(א)}} תקציב הרשות ייקבע בחוק התקציב השנתי בתחום פעולה נפרד במסגרת תקציב משרד התחבורה.
{{ח:תת|(ב)}} לעניין תקציב הרשות, יקראו את {{ח:חיצוני|חוק יסודות התקציב#סעיף 9|סעיפים 9}}, {{ח:חיצוני|חוק יסודות התקציב#סעיף 11|11}} {{ח:חיצוני|חוק יסודות התקציב#סעיף 12|ו־12 לחוק יסודות התקציב, התשמ״ה–1985}}, כך:
{{ח:תתת|(1)}} {{ח:חיצוני|חוק יסודות התקציב#סעיף 9|בסעיף 9}}, ברישה, במקום ”או עם ממונה אחר על סעיף תקציב, לפי הענין“ יקראו ”ועם מנהל הרשות כהגדרתו בחוק רשות התעופה האזרחית, התשס״ה–2005 (להלן – מנהל הרשות)“;
{{ח:תתת|(2)}} {{ח:חיצוני|חוק יסודות התקציב#סעיף 11|בסעיף 11(א)}}, במקום ”השר הנוגע בדבר או ממונה אחר על סעיף תקציב“ יקראו ”מנהל הרשות“;
{{ח:תתת|(3)}} {{ח:חיצוני|חוק יסודות התקציב#סעיף 12|בסעיף 12(ד)}}, במקום ”השר הנוגע בדבר או ממונה אחר על סעיף תקציב“ יקראו ”מנהל הרשות“.

{{ח:סעיף|10|התקשרות בעסקאות}}
{{ח:ת}} לצורך ביצוע תפקידי הרשות כאמור בחוק זה, מנהל הרשות, יחד עם חשב הרשות, מורשה לייצג את הממשלה בעסקאות כאמור {{ח:חיצוני|חוק נכסי המדינה#סעיף 4|בסעיפים 4}} {{ח:חיצוני|חוק נכסי המדינה#סעיף 5|ו־5 לחוק נכסי המדינה, התשי״א–1951}}, למעט עסקאות במקרקעין, ולחתום בשם המדינה על מסמכים הנוגעים לעסקאות כאמור.

{{ח:סעיף|11|הרשות וגורמי הביטחון – קיום הסדרים}}
{{ח:ת}} במילוי תפקידיה תפעל הרשות על פי ההסדרים והנהלים שהיו נהוגים ערב תחילתו של חוק זה בין מינהל התעופה האזרחית לבין משרד הביטחון וצבא הגנה לישראל, לרבות לענין שיתוף הפעולה ביניהם הן בימי רגיעה והן בשעת חירום, והכל כל עוד לא קבעו ביניהם הסדרים ונהלים חדשים.

{{ח:סעיף|12|אגרות ותשלומים|תיקון: תשע״א, תשפ״ד}}
{{ח:תת|(א)}} {{ח:הערה|(בוטל).}}
{{ח:תת|(ב)}} בלי לגרוע מהוראות {{ח:פנימי|סעיף 9|סעיף 9}}, כספי האגרות והתשלומים שנגבו לפי הוראות חוק זה או לפי דיני הטיס יעמדו לרשות הרשות לצורך מילוי כלל תפקידיה לפי הוראות חוק זה.

{{ח:סעיף|13|דיווח השר}}
{{ח:ת}} השר ידווח לוועדת הכלכלה של הכנסת, אחת לשנה, על התכנית הרב שנתית והתכניות השנתיות שאישר בהתאם להוראות {{ח:פנימי|סעיף 5|סעיף 5}}, ועל פעולותיה של הרשות והיקפן בהתאם להוראות חוק זה, לרבות לענין הפיקוח והאכיפה.

{{ח:סעיף|14|ביצוע ותקנות|תיקון: תשע״א}}
{{ח:תת|(א)}} השר ממונה על ביצוע חוק זה והוא רשאי, באישור ועדת הכלכלה של הכנסת, להתקין תקנות לביצועו.
{{ח:תת|(ב)}} לא יתקין השר תקנות לפי חוק זה אלא לפי הצעת הרשות או בהתייעצות עמה.

{{ח:סעיף|15|}}
{{ח:ת}} {{ח:הערה|הנוסח שולב {{ח:חיצוני|חוק הטיס|בחוק הטיס, 1927}}.}}

{{ח:סעיף|16|}}
{{ח:ת}} {{ח:הערה|הנוסח שולב {{ח:חיצוני|חוק רישוי שירותי תעופה|בחוק רישוי שירותי תעופה, התשכ״ג–1963}}.}}

{{ח:סעיף|17|הוראת מעבר}}
{{ח:ת}} הסמכויות הנתונות ערב תחילתו של חוק זה למנהל מינהל התעופה האזרחית לפי דיני הטיס, מוקנות, החל ביום תחילתו של חוק זה, למנהל הרשות, לשם ביצוע תפקידיו.

{{ח:סעיף|18|תחילה}}
{{ח:ת}} תחילתו של חוק זה 90 ימים מיום פרסומו.

{{ח:קטע2|תוספת|תוספת|תיקון: תשפ״ד}}
{{ח:קטע4||{{ח:הערה|({{ח:פנימי|סעיף 4|סעיף 4(ד)}})}}}}

{{ח:סעיף*}}
{{ח:ת}} תשלום והחזר הוצאות בעד אישור בדבר כשירות אווירית לכלי טיס של מדינה זרה סכום האגרה כאמור {{ח:חיצוני|תקנות הטיס (אגרות רישום, רישוי ותיעוד)#סעיף 37|בתקנה 37(א) לתקנות הטיס (אגרות רישום, רישוי ותיעוד), התש״ע–2009}}, בעד כל שעת עבודה של עובד הרשות או של מי שהסמיכה לעניין זה (להלן – הגורם המוסמך), אשר הושקעה במתן האישור, לרבות שעות הטיסה הכרוכות בביצוע העבודה לשם מתן האישור, אך לא יותר מ־24 שעות טיסה, ובתוספת החזר הוצאות הטיסה, הלינה, הכלכלה, התחבורה והביטוח של הגורם המוסמך, בכפוף להוראות החשב הכללי במשרד האוצר; החזר ההוצאות ישולם עד חמישה ימים לפני מועד הטיסה, ויתרת התשלומים תשולם בתוך 40 ימים מיום קבלת דרישת התשלום.

{{ח:חתימות|התקבל בכנסת ביום כ״א בשבט התשס״ה (31 בינואר 2005).}}
* '''אריאל שרון'''
ראש הממשלה
* '''מאיר שטרית'''
שר התחבורה
* '''משה קצב'''
נשיא המדינה
* '''ראובן ריבלין'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]